BASES DE SUBVENCIÓNS A ENTIDADES SEN FINS DE LUCRO PARA ACTUACIÓNS NO ÁMBITO DOS SERVIZOS SOCIAIS, SOCIOSANITARIOS E DA XUVENTUDE
ADMINISTRACIÓN LOCAL — Provincial — Deputación Provincial (Subvencións, 04/03/2016)

En virtude da Lei 13/2008, de 3 de decembro, de servizos sociais de Galicia, na que se establece a atención especializada como un dos niveis nos que se estrutura o sistema de servizos sociais, a Deputación de Pontevedra, no marco das súas competencias, préstalles o seu apoio ás entidades de iniciativa social no ámbito dos servizos sociais especializados. Estas entidades teñen por obxecto a realización de proxectos ou actividades dentro da provincia orientadas á intervención, asistencia, integración social e laboral, prevención e promoción do benestar daqueles colectivos que, atendendo ás súas especiais circunstancias, precisan dunha maior especificación técnica e interdisciplinar na súa intervención. Tendo en conta o exposto con anterioridade e ao abeiro da Lei 38/2003, de 17 de novembro, xeral de subvencións (LXS); da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC); da Lei 7/1985, de 2 de abril, reguladora das bases do réxime local (LRBRL), e do Decreto 254/2011, de 23 de decembro, relativo ao rexistro de entidades prestadoras de servizos sociais, a Deputación convoca esta liña de subvencións para darlles un maior apoio ás entidades de iniciativa social que prestan servizos sociais especializados, de acordo coas seguintes Esta convocatoria pública ten por obxecto regular, por parte da institución provincial, o procedemento de solicitude, réxime de concesión, xustificación e pagamento de subvencións destinadas a mantemento de servizos sociais, de servizos sociosanitarios e da xuventude na provincia de Pontevedra a través de intervencións que favorezan a inclusión social ou laboral. Os proxectos ou actividades obxecto de subvención executaranse durante o período que vai do 1 de xaneiro ao 31 de decembro de 2016, na provincia de Pontevedra. Todos estes centros deberán cumprir os requisitos de persoal, infraestruturas, horarios, etc. determinados no Decreto 329/2005, de 28 de xullo, polo que se regulan os centros de menores e os centros de atención á infancia; no Decreto 96/2014, de 3 de xullo, polo que se regulan os puntos de encontro familiar en Galicia; e no Decreto 354/2003, de 16 de setembro, polo que se regulan as ludotecas como centros de servizos sociais e se establecen os seus requisitos. Poderán obter a condición de beneficiarias as entidades sen ánimo de lucro que realicen actividades de servizos sociais ou sociosanitarias, que soliciten subvención con cargo a esta convocatoria e reúnan, á finalización do prazo de presentación de solicitudes, os seguintes requisitos: a. Libro diario de ingresos e gastos b. Liquidación anual de ingresos e gastos c. Libro de inventario A contía prevista para esta convocatoria de subvencións, con cargo á aplicación 16/231.2313.480.02 do Orzamento xeral da Deputación para o ano 2016, ascende a setecentos mil (700.000,00) euros, que representa o máximo de obrigas que se pode adquirir con cargo a esta convocatoria, sen prexuízo da súa eventual ampliación. De ser o caso ampliarase o crédito tendo en conta o disposto no artigo 58 do RLXS. A contía máxima da subvención non poderá exceder os dez mil (10.000,00) euros. A determinación da contía de cada subvención será acordada pola Xunta de Goberno tras a proposta previa da Comisión de valoración, de acordo cos criterios establecidos na base oitava. Como regra xeral o importe máximo da subvención para cada proxecto non poderá exceder o 70 % do seu orzamento. As subvencións ás que se refire esta convocatoria son compatibles coa percepción doutras subvencións, axudas ou ingresos para a mesma finalidade, procedentes de calquera das administracións e entes públicos ou privados, pero en ningún caso o conxunto das axudas recibidas poderá superar o 100 % do custo da actividade ou proxecto subvencionado. As actuacións que sexan subvencionadas de acordo co establecido nesta convocatoria non serán compatibles con outras concedidas por outros servizos do organismo provincial para a mesma finalidade no exercicio 2016. As solicitudes formalizaranse nos modelos normalizados que se facilitarán no Rexistro xeral da Deputación, no Rexistro da sede de Vigo ou na web www.depo.es.As solicitudes (anexo I) deberán ir acompañadas da seguinte documentación: Se a solicitude non reunise os datos esixidos ou calquera dos previstos no artigo 70 da LRXAP/PAC, requiriráselle ao interesado que nun prazo de 10 días hábiles emende as faltas ou presente os documentos preceptivos. Transcorrido o prazo sen que a solicitude fose emendada, e previa resolución da Deputación (de acordo co establecido no artigo 42 da LRXAP/PAC), terase por desistida. Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitirase a convocatoria á Base de Datos Nacional de Subvencións (BDNS), que será a que lle dea traslado ao BOPPO do seu extracto, sen prexuízo da súa inserción na páxina www.depo.es e no taboleiro de anuncios. O prazo para a presentación de solicitudes empezará a partir do día seguinte ao da publicación do extracto da convocatoria no BOPPO e rematará no prazo dun mes. A presentación da solicitude implicará que se autoriza á Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. As solicitudes presentaranse no Rexistro xeral ou en calquera das oficinas de rexistro da institución provincial que se detallan na seguinte táboa: Igualmente, as solicitudes poderanse presentar en calquera das formas previstas no artigo 38.4 da LRXAP/PAC. En caso de enviarse por correo postal (ao Rexistro xeral da Deputación) este deberá ser certificado, co selo de Correos no formulario da solicitude para garantir que a data de remisión está dentro do prazo de presentación de solicitudes indicado na convocatoria. A adxudicación das subvencións farase en concorrencia competitiva tendo en conta os principios de igualdade, transparencia, non discriminación e obxectividade, e as puntuacións alcanzadas serán as que determinan as subvencións obxecto de concesión conforme aos seguintes criterios de valoración, tendo en conta que cada proxecto poderá ser valorado cun máximo de 100 puntos: 1.—A calidade técnica do proxecto presentado, valorándose esta en función da información achegada no anexo II: Proxecto e orzamento específico (ata 50 puntos), en función dos seguintes indicadores: 2.—A implantación territorial do proxecto, con dous puntos por cada un dos concellos onde se xustifique documentalmente o desenvolvemento de actividades, cun máximo de 15 puntos.3.—Valorarase as entidades que dentro das actividades dos seus proxectos, ou nas actuacións levadas a cabo na súa programación anual, conten coa participación e colaboración da Deputación de Pontevedra e con outras administracións públicas nos dous anos anteriores (xornadas, seminarios, campañas de prevención e sensibilización, voluntariado). Deberase detallar de xeito claro e conciso estas actuacións; ata 15 puntos.4.—Proxectos para a promoción e apoio de colectivos en situación de desigualdade social que prioricen a inclusión social destas persoas, ata 20 puntos. En caso de producirse a renuncia a algunha das subvencións propostas na resolución provisional o crédito non aplicado poderá distribuírse entre os demais proxectos respectando os límites de financiamento fixados. O procedemento ordinario de concesión das axudas é o de concorrencia competitiva. A contía da subvención obterase da aplicación dun cociente á puntuación que resulte na base oitava, tendo en conta que o máximo da subvención para cada proxecto non poderá exceder do 70 % do seu orzamento e que cada axuda concedida será como máximo de dez mil (10.000) euros. A Comisión de valoración procederá ao exame e ao estudo das solicitudes de subvencións presentadas, conforme aos criterios sinalados anteriormente. A Comisión poderá solicitar, motivadamente, os informes que estime necesarios para resolver as peticións. Así mesmo, poderá excluír da valoración as entidades que, de conformidade coa documentación presentada, sexan cualificadas como tecnicamente insolventes ou soliciten axudas para a realización de proxectos ou actividades inviables ou economicamente non xustificadas. A instrución do procedemento de concesión de subvencións correspóndelle ao Servizo de Cohesión Social e Xuventude, que realizará de oficio cantas actuacións estime necesarias para a determinación, o coñecemento e a comprobación dos datos en virtude dos cales se debe formular a proposta de resolución, de conformidade co previsto no artigo 24 da LXS. A composición da Comisión será a seguinte: A Comisión, logo de avaliadas as solicitudes, á vista da dispoñibilidade orzamentaria e de acordo cos criterios de valoración previstos na convocatoria, realizará un informe no que se concretará o resultado da valoración efectuada, a relación das entidades solicitantes para as que se propón a concesión da subvención coa súa contía e, no caso das excluídas, o motivo de exclusión. As propostas de concesión de subvencións someteranse á aprobación da Xunta de Goberno, que é o órgano competente. A resolución do procedemento notificaráselles aos interesados conforme ao previsto no artigo 58 da LRXAP/PAC. Transcorridos seis meses a partir do día seguinte ao do remate do prazo de presentación da solicitude, sen que se lles notifique a resolución lexitima aos interesados, considerarase desestimada, por silencio administrativo, a solicitude de subvención. Tal como se establece no artigo 64 do Regulamento da LXS (R. d. 887/2006, de 21 de xullo), logo de notificada a resolución da concesión, despois da solicitude razoada, o beneficiario da subvención poderá solicitar a modificación do seu contido sempre que se manteña a finalidade desta, que se poderá autorizar cando non se danen dereitos de terceiros. Esta solicitude de modificación deberá presentarse no prazo dun mes desde a notificación da concesión e será obxecto de resolución presidencial, logo da proposta previa da Comisión avaliadora, que deberá ter en conta as seguintes circunstancias: 1.—Logo de notificada a aprobación das axudas concedidas e realizada a actividade ou o investimento os beneficiarios deberán de xustificalas antes do 30 de xaneiro de 2017 (inclusive). 2.—De se produciren circunstancias imprevistas que lles impidan aos beneficiarios rematar ou xustificar en prazo os proxectos ou actividades estes poderán solicitar unha prórroga. Tanto a solicitude de prórroga como a decisión sobre a ampliación polo órgano competente deberán producirse, en todo caso, antes do remate do prazo de xustificación da subvención (artigo 49 da LRXAP/PAC). O órgano competente poderá outorgar unha ampliación do prazo de xustificación que non exceda da metade do prazo inicial e sempre que con iso non se prexudiquen dereitos de terceiros (artigo 70 do Regulamento da LXS). 3.—Os gastos xustificados deberán axustarse aos conceptos establecidos no orzamento inicial, sen aboar máis ca o importe xustificado co límite da subvención concedida.4.—Para cobrar a axuda concedida as entidades deberán estar ao corrente das súas obrigas coa Deputación, situación que determinará de oficio a propia institución provincial a través do Servizo de Intervención.5.—A entidade deberá presentar, no momento da xustificación, os certificados nos que conste que están ao corrente das súas obrigacións con Facenda e coa Seguridade Social.6.—As entidades beneficiarias someteranse aos procedementos de control ou auditoría que realice este Servizo, polos seus propios medios ou a través de empresas colaboradoras. Como resultado deste procedemento poderase esixir responsabilidade administrativa.7.—Os gastos que figuren na conta xustificativa serán aboados preferiblemente polos beneficiarios antes da presentación da xustificación da subvención, pero en todo caso no prazo máximo dun mes desde a percepción dos fondos. O gasto non pagado ou pagado fóra deste prazo non se considerará subvencionable.8.—Os beneficiarios das subvencións provinciais deben utilizar, con carácter xeral, formas de pagamento a terceiros que poidan acreditarse mediante un documento expedido por unha entidade financeira, no que quede identificado o beneficiario, o importe e a data de pagamento (tarxetas bancarias de crédito ou débito, talóns nominativos, transferencias bancarias, etc.). Só excepcionalmente poderán utilizar o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere non subvencionable, de conformidade cos artigos 72.2, 75.2 e 89 do Regulamento da LXS, en relación cos artigos 31.2 e 37 da LXS, sempre que o gasto supere o importe de novecentos (900,00) euros.9.—Facer constar a colaboración da Deputación de Pontevedra en toda a información (impresa, informática ou audiovisual) que se faga das actividades ou investimentos subvencionados e na súa páxina web. Débese achegar un documento probatorio: foto, folla de xornal ou pantallazo da web. As normas de imaxe institucional pódense consultar a través do seguinte enderezo: comunicacion@depo. es. A difusión da orixe da subvención realizarase co mesmo tamaño e nas mesmas condicións de visibilidade que outros financiadores.10.—Para percibir a subvención concedida as entidades deberán presentar a seguinte documentación: Para pagar a subvención terase en conta: O pagamento da subvención efectuarase por transferencia á conta bancaria indicada pola entidade. Despois de vencer o prazo de xustificación sinalado na base décimo primeira ou, se for o caso, o establecido na prórroga, sen que a entidade beneficiaria presentase a documentación xustificativa, o Servizo de Cohesión Social e Xuventude requiriralle que a presente no prazo improrrogable de 15 días. Neste requirimento notificarase que incorreu nunha infracción leve, tipificada no artigo 56. a da LXS, que leva consigo unha multa de 75 a 900 euros. Do mesmo xeito, en caso de presentación incompleta ou defectuosa, o beneficiario só terá un período de emenda de 10 días. A falta de presentación da documentación neste prazo suporá a perda da subvención e demais responsabilidades previstas na LXS. As axudas concedidas deberán devolverse ou reintegrarse nos seguintes casos: Contra estas bases e as resolucións administrativas que se adopten na súa execución poderá interpoñerse un recurso de reposición ante o órgano que as ditou no prazo dun mes. Entenderase como desestimado se transcorre outro sen contestar; neste caso poderá interpoñerse un recurso contencioso-administrativo ante o xulgado correspondente, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Contra esta resolución tamén poderá interpoñerse directamente este recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entende desestimado. O marco normativo polo que se rexerán as subvencións concedidas pola Deputación está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, conteñan prescricións relativas ás subvencións ou sexan susceptibles de producir efectos no devandito ámbito: Para o non disposto nesta convocatoria contemplarase o establecido nas Bases de execución do Orzamento xeral da Deputación de Pontevedra para o exercicio 2016, na LXS e demais lexislación de desenvolvemento.